Αγαπητοι γονείς/κηδεμόνες,

 14 Οκτωβρίου 2022

**Θέμα: Ενημέρωση για επισκέψεις γονέων**

Επιθυμία του συνόλου των εκπαιδευτικών του σχολείου μας είναι η αγαστή συνεργασία όλων των εμπλεκόμενων στη μόρφωση των παιδιών και ιδιαίτερα με εσάς των άμεσα ενδιαφερόμενων. Πρωτίστως, η επικοινωνία **με τον/την εκπαιδευτικό του σχολείου** επιλύει και προλαβαίνει καταστάσεις, προς όφελος πάντα της γνωστικής, συναισθηματικής και κοινωνικής ανάπτυξης των μαθητών/τριών μας.

Στα πλαίσια μιας ουσιαστικής και εποικοδομητικής συνεργασίας μεταξύ σχολείου και οικογένειας, από την επόμενη εβδομάδα θα έχετε και τη δυνατότητα να επισκέπτεστε το σχολείο και να συνομιλείτε με τους/τις εκπαιδευτικούς των παιδιών σας. Στο παρελθόν παρατηρήθηκε αρκετές φορές γονείς/κηδεμόνες να μην προλαβαίνουν να τύχουν ενημέρωσης ή να γίνεται βεβιασμένα, λόγω του περιορισμένου χρόνου και του μεγάλου αριθμού γονέων/κηδεμόνων που προσέρχονταν στην προκαθορισμένη ώρα. Για καλύτερη οργάνωση, η προσέλευσή σας στο σχολείο θα διευθετείται με ραντεβού.

Σας αποστέλλουμε σχετικό έντυπο στο οποίο θα συμπληρώνετε την ημερομηνία που επιθυμείτε να συναντήσετε τον/την εκπαιδευτικό, σύμφωνα με τη μέρα/ώρα επισκέψεων του κάθε εκπαιδευτικού. Αφού ενημερωθεί ο/η εκπαιδευτικός θα συμπληρώσει το έντυπο με επιβεβαιωτική απάντηση στο αίτημά σας είτε με διευθέτηση της συνάντησης σε άλλη ημερομηνία (δυο με τρία ραντεβού είναι δυνατό κάθε φορά). Επισυνάπτεται συγκεντρωτικός πίνακας με **τις νέες μέρες και ώρες επισκέψεων**  όλων των εκπαιδευτικών (πιθανόν να είναι διαφορετικές από αυτές που έχουν δοθεί με το πρόγραμμα, λόγω της προσπάθειας εξεύρεσης χώρου για τις συναντήσεις).

Οι νέες ώρες επισκέψεων θα ισχύουν και για την τηλεφωνική επικοινωνία, η οποία θα συνεχίζεται αφού ενημερωθεί ο/η εκπαιδευτικός μέσω του εντύπου. Σε έκτακτες περιπτώσεις-επείγουσες-, επικοινωνείτε με τη Γραμματεία και ο/η εκπαιδευτικός θα επικοινωνήσει μαζί σας το συντομότερο δυνατό.

Σας περιμένουμε στο σχολείο, από τις 18 του Οκτώβρη , αφού έχετε διευθετήσει ραντεβού με τον/την εκπαιδευτικό του παιδιού σας.

Σας ευχαριστούμε για τη συνεργασία.

Από το σχολείο

ΕΠΙΚΟΙΝΩΝΙΑ ΜΕ ΓΟΝΕΙΣ/ΚΗΔΕΜΟΝΕΣ 2022-23